Príloha č. 1 súťažných podkladov

**Opis predmetu zákazky**

**Náboje a ručné zbrane s príslušenstvom**

**Časť 9 – Pištoľ tréningová**

**Všeobecné vymedzenie predmetu zákazky**

Predmetom zákazky je zabezpečenie dodávky Tréningovej pištole FX Glock 17 alebo ekvivalentu v rozsahu 10 kusov.

Súčasťou dodávky je doprava predmetu zákazky do miesta dodania/plnenia, ktorým je :

Ústredný sklad Ministerstva vnútra Slovenskej republiky, Príboj 560, 976 13 Slovenské Ľupča

**Opis predmetu zákazky:**

**Tréningová pištoľ FX Glock 17 alebo ekvivalent**

10 kusov tréningových pištolí FX Glock 17 alebo ekvivalent, ktoré umožňujú vykonávať bezpečný nácvik služobných zákrokov a služobných činností so zachovaním realistického základu výcviku, ktoré umožňujú používať výcvikové náboje typu FX Simunition, alebo ekvivalent.

Sú neoddeliteľnou súčasťou výcvikového procesu všetkých policajných zborov na svete, kde umožňujú bezpečným spôsobom simulovať reálne ohrozenie policajta, ktorý vykonáva operatívno-pátraciu činnosť v špecifickom prostredí, alebo ktorý vykonáva služobný zákrok proti páchateľom trestnej činnosti nedovoleného ozbrojovania a obchodovania so zbraňami. Výcvik s uvedenými zbraňami pomáha policajtom pochopiť mechanizmus šokového stavu pri mimoriadnej situácii, kedy je priamo ohrozený jeho život alebo iný záujem chránený zákonom, pomáha mu zlepšiť rozpoznávací a rozhodovací proces a tým prispieva k zvýšeniu jeho odborných znalostí a ochrane jeho života a zdravia, ako aj ochrane života a zdravia civilného obyvateľstva. Dôležitá je presná podoba uvedených tréningových zbraní, pretože umožňuje použiť reálne doplnky (taktické svetlá, puzdra).

*ĎALŠIE INFORMÁCIE PRE UCHÁDZAČOV*

* Uchádzač v ponuke, vo vlastnom návrhu plnenia uvedie **obchodnú značku a typ ponúkaného tovaru**, vrátane technického opisu/špecifikácie výrobku.

# Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, technickú normu, patent alebo typ, umožňuje sa uchádzačom predloženie ponuky s ekvivalentným riešením s porovnateľnými, respektíve vyššími technickými parametrami.